Pasvalio rajono savivaldybės administracijos

direktoriaus

2023 m. vasario 21 d. įsakymo Nr. DV-170

12 priedas

**PASVALIO MIESTO SENIŪNIJOS ELEKTRIKO (7411 01) PAREIGYBĖS APRAŠYMAS**

**I SKYRIUS**

**PAREIGYBĖ**

1. Pasvalio miesto seniūnijos (toliau – Seniūnija) elektrikas (7411 01) (toliau – darbuotojas) pagal pareigybių grupę yra kvalifikuotas darbuotojas.

2. Pareigybės lygis – C.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. turėti ne žemesnį kaip vidurinį išsilavinimą ir (ar) įgytą profesinę elektrotechniko kvalifikaciją;

3.2. būti atestuotas ir jam suteikta teisė dirbti aukštalipių darbus ir turintis pažymėjimus, suteikiančius teisę eksploatuoti veikiančius elektros įrenginius iki 1000 V;

3.3. būti atestuotas ir turėti medžių, krūmų pjovėjo pažymėjimus;

3.4. žinoti elektrotechnikos pagrindus; pagrindinių elektrotechninių medžiagų rūšis, jų savybes ir paskirtį; elektros įrenginių gedimų, pažeidimų ir avarijų atsiradimo priežastis bei pagrindinius šalinimo būdus; elektros įrenginių aptarnavimo taisykles ir instrukcijas; nuolatinės ir kintamos elektros srovės variklių, generatorių, skirstymo aparatūros, transformatorių veikimo principus bei sandarą; nesudėtingų ir vidutinio sudėtingumo kontrolės-matavimo prietaisų bei universalių įtaisų sandarą;

3.5. išmanyti naudojamų matavimo prietaisų paskirtį ir eksploatavimo taisykles; pagrindinius realinės apsaugos reikalavimus; gedimų elektros tinkluose ir elektros įrengimų darbe nustatymo būdus; laidų sujungimo bei litavimo būdus; elektros variklių įjungimo ir išjungimo tvarką; Seniūnijos elektros įrenginių montavimo, įjungimo darbų organizavimą bei automatizavimą; Seniūnijos elektros įrenginių pajėgumus, darbo režimus; aptarnaujamų elektros įrenginių gamintojų parengtas techninio eksploatavimo instrukcijas.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. užtikrina, kad būtų laikomasi elektros tiekimo ir vartojimo nustatytų režimų; elektros energijos tiekėjo atstovams, pateikusiems nustatyto pavyzdžio pažymėjimus, bet kuriuo paros metu sudaro sąlygas kontroliuoti elektros energijos vartojimą, apžiūrėti ir tikrinti elektros energijos apskaitos prietaisus, eksploatuoti Seniūnijos teritorijoje esančius tiekėjo elektros įrenginius (pastotes, elektros linijas, elektros skirstomuosius skydus ir pan.);

4.2. dalyvauja tiriant avarijų bei nelaimingų atsitikimų, kurie įvyko dėl netinkamo elektros įrenginių eksploatavimo ar elektrotechninio personalo kaltės, priežastis;

4.3. atstovauja Seniūnijai priimant naujai sumontuotus arba po kapitalinio remonto elektros renginius bei komunikacijas;

4.4. kontroliuoja, kad būtų taupiai naudojama elektros energija; ekonomiškai ir racionaliai naudoja medžiagas bei energetinius resursus;

4.5. įjungia, perjungia ir išjungia elektros įrenginius prižiūrimame objekte; atjungtas elektros įrenginio srovines dalis įžemina patikrintais įžemikliais arba specialiai tam skirtais stacionariai įrengtais įtaisais; ant įžemintų elektros įrenginių iškabina priminimo plakatą „ĮŽEMINTA“;

4.6. nustato gedimo priežastis ir šalina pažeidimus: jėgos ir apšvietimo tinkle, paleidimo ir reguliavimo aparatūroje, elektros varikliuose;

4.7. įtampą tikrina specialiai tam skirtu išbandytu ir patikrintu įtampos indikatoriumi; atskiria, sujungia ir izoliuoja laidus grandinėse iki 1000 V įtampos; ant elektros aparato korpuso arba valdymo elementų, kuriuo išjungiama ir atjungiama įtampa, pakabina draudžiantį įjungti įtampą plakatą „NEJUNGTI! ĮRENGINIUOSE DIRBAMA“. Kitais ženklais ir būdais paženklina draudžiamą išjungimą ir atjungimą;

4.8. įrengia ir reguliuoja elektros signalizacijos prietaisus; Seniūnijos inžinieriaus energetiko atskiru nurodymu reguliuoja elektros įrenginių apkrovimą;

4.9. prižiūri vidutinio sudėtingumo jungimo schemų jėgos ir apšvietimo įrenginius; įrengia ir prižiūri eksploatuojamus iki 1000 V įtampos tinkle elektros matavimo prietaisus, elektros skaitiklius, variklius iki 100 kW galios;

4.10. prižiūri gatvių apšvietimo įrenginius; laikydamasis projekto ar techninės dokumentacijos reikalavimų keičia apšvietimo įrangą, nenaudoja elektros lempų, kurių galingumas viršija nurodytą šviestuvo instrukcijoje;

4.11. motoriniu pjūklu pjauna medžius ir želdinius seniūnijos teritorijoje valstybinėje žemėje;

4.12. vykdo kitus nenuolatinio pobūdžio su Seniūnijos veikla susijusius pavedimus.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas tiesiogiai pavaldus ir atskaitingas Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau, sutinku ir vykdysiu:

Darbuotojas \_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_

(data)